60 ATT DWAR IL-KONTROLL FIL-PUBBLIKAZZJONI TA’ PROĊEDIMENTI ĠUDIZZJARJI Biex jirregola l-pubblikazzjoni ta’ rapporti dwar proċedimenti ġudizzjarji b’mod li tiġi mħarsa l-morali pubblika. L-ATT XXIX tal-1927, kif emendat bl-Att XIII tal-1948; bl-Avviż Legali 46 tal-1965; bl-Atti: LVIII tal-1974, XXII tal-1976 u XIIIof 1983; u bl-Avviżi Legali 408 tal-2007 u 218 tal-2012. L-ATT XXIX tal-1927, kif emendat bl-Att XIII tal-1948; bl-Avviż Legali 46 tal-1965; bl-Atti: LVIII tal-1974, XXII tal-1976 u XIIIof 1983; u bl-Avviżi Legali 408 tal-2007 u 218 tal-2012. 1. Titolu fil-qosor. It-titolu fil-qosor ta’ dan l-Att huwa l-Att dwar il-Kontroll fil-Pubblikazzjoni ta’ Proċedimenti Ġudizzjarji. 2. Limitazzjoni ta’ pubblikazzjoni ta’ rapporti ta’ proċedimenti ġudizzjarji. Emendat: A.L.218 tal-2018. Ħadd ma jista’ jistampa jew jippubblika, jew iġiegħel jew ifittex li jiġu stampati jew pubblikati- (a) fil-każ ta’ proċedimenti ġudizzjarji, ħwejjeġ mhux xierqa, jew dettalji mhux xierqa ta’ xorta medika, kirurġika jew fisjoloġika, meta dawn ikunu ħwejjeġ jew dettalji li l-pubblikazzjoni tagħhom tista’ tkun ta’ ħsara għall-morali pubblika; (b) fil-każ ta’ proċediment ġudizzjarju dwar nullità ta’ żwieġ, dwar divorzju jew firda bil-qorti, jew dwar l-effetti ta’ dik in-nullità, ta’ dak id-divorzju jew ta’ dik il-firda, ebda parti kularità barra minn dawn il-parti kularitajiet li ġejjin: (i) l-ismijiet, l-indirizzi u l-okkupazzjoni tal-partijiet u tax-xhieda; (ii) tifsira fil-qosor tal-akkuża jew tal-akkużi, tat-talba, tad-difiża jew tal-eċċezzjonijiet jew tal-kontr’akkużi jew tal-kontro-talba li għalihom ikunu nġiebu xiehda biex isaħħuhom; (iii) osservazzjonijiet fuq punt taliġi li jinqala’ fil-kors tal-proċedimenti, sew kriminali kemm ċivili, u d-deċiżjoni tal-qorti fuqu; (iv) l-indirizz tal-imħallef u l-verdett tal-ġuri (jekk ikun hemm), id-deċiżjoni tal-qorti, u r-raġunijiet li jkun hemm miġjuba fid-deċiżjoni: Iżda xejn illi jingħad f’din il-parti ta’ dan l-artikolu m’għandu jitqies bħala li jippermetti l-pubblikazzjoni ta’ ħwejjeġ kuntrarji għad-disposizzjonijiet tal-paragrafu (a). 3. Pieni. Emendat: A.L.408 tal-2007. Kull min jikser id-disposizzjonijiet ta’ dan l-Att, jeħel għal kull reat, meta jinsabħati, il-priġunerija għal żmien ta’ mhux iżjed minn sitt xhur jew multa ta’ mhux iżjed minn mitejnu tnejnutletineurouerbgħa u disgħ in ċenteżmu (232.94), jew il-priġunerija u l-multa flimkien: Iżda ebda persuna oħra, barra minn sid il-ġurnal jew sid l-istamperija, il-protu jew l-editur, ma hija suġġetta għal piena taħt dan l-Att. 4. Prosekuzzjoni għal reati taħt dan l-Att. Emendat: XIII.1948.2; A.L.46 tal-1965; LVIII.1974.68. Ebda prosekuzzjoni għal reat taħt dan l-Att ma tista’ tinbeda f’Malta mill-Pulizija mingħajr il-kunsens tal-Avukat Ġenerali. 5. Eżenzjonijiet. Id-disposizzjonijiet tal-artikoli ta’ qabel dan ma jgħoddux għall-istampa ta’ osservazzjonijiet, noti, rikorsi, traskrizzjoni ta’ xi ehda jew dokumenti oħra sabiex iservu għal proċedimenti ġudizzjarji, jew biex jiġu ikkomunikati lil persuni li jkollhom x’jaqsmu fil-proċedimenti jew lill-avukati jew prokuraturi legali tagħhom rispettivi, inkella għall-istampa jew pubblikazzjoni ta’ avviżi jew rapporti b’ordni tal-qorti; inkella għall-istampa jew pubblikazzjoni ta’ ħwejjeġ li jkunu miġjuba f’volum għalih jew f’faxxikoli ta’ kollezzjoni ġenwina ta’ rapporti ġudizzjarji, jew għall-pubblikazzjoni ta’ xorta teknika magħmula sabiex tiġi mqassma bona fi di fost il-membri tal-professjoni legali jew medika. 6. Riservata liġijiet oħra. Emendat: XXII.1976.4. Kap. 248. Xejn f’dan l-Att ma jitqies bħala li jimpedixxi li tiġi applikata, skont iċ-ċirkostanzi, l-Att dwar l-Istampa meta l-fatt ikun jikkostitwixxi reatiż jed gravi taħt id-disposizzjonijiet ta’ dak l-Att.